भारतीय जनता पार्टी के राष्ट्रीय अध्यक्ष श्री अमित शाह ने आज UPSIDC मैदान, गौरीगंज, अमेठी (उत्तर प्रदेश) में कई विकास योजनाओं का लोकार्पण किया और विकास योजनाओं के अंतर्गत लाभार्थियों को स्वीकृत पत्र का वितरण किया। इस अवसर पर आयोजित विशाल जनसभा को संबोधित करते हुए उन्होंने अमेठी को विकास से महरूम रखने के लिए कांग्रेस उपाध्यक्ष राहुल गांधी पर करारा प्रहार किया और कहा कि भारतीय जनता पार्टी अमेठी सहित उत्तर प्रदेश के सर्वांगीण विकास के लिए कटिबद्ध है।